N kò ní í lè sọ gbogbo nǹkan tí ojú mi rí kí ó tóó di pé mo dé ibib tí mo ti kọ́ ṣìnà sí inú Igbó Olódùmarè nígbà tí mo kọ́ kúrò ní ìlú mi. Èyínì ni ibib tí Ọba Igbó Olódùmarè wà tí mo fi ìyàwó mi sí  nígbà tí mo múra àti lọ ṣe ọdẹ tí ó fi di pé mo bá ara mi tí mo lé ténté lórí igi fún ìgbà pípẹ́. Bí mo bá ní kí n tún máa sọ ohun tí ojú mi rí nígbà tí mo ń padà bọ yìí èyínì yóó gbà ìwé mìíràn gidigbi. Ṣùgbọ́n ohun tí mo lè sọ ni pé oṣù kẹfà tí mo ti rí ìwé ọ̀rẹ́ mi yìí gbà, ìwé Baba-onírùngbọ̀n-yẹ́úkẹ́, ni mo tóó dé ibib tí Ọba Igbó Olódùmarè fi ṣe ibùgbé. Ogunlọ́gọ̀ ìlú kéékèèkéé ni a kàn lójú ọ̀nà, àǹfààní tí mo sì rí nínú ìlú wọn-ọnnì pọ̀ gidigidi. Mo ní owó kún owó mo sì  ní ọ̀pọ̀lọpọ̀ oògùn tó bẹ́ẹ̀ tí mo níláti wá aláàárù kí wọ́n bá mi máa gbé ẹrù mi ni. Ṣùgbọ́n ní ìkẹhìn ṣáá mo dé ibi tí Ọba Igbó Olódùmarè wà. Bẹ́ẹ̀ ni lọ́jọ́ tí Ọba Igbó Olódùmarè àti èmi fi ojú rí ara wa, ayọ̀ pàdé ayọ̀, ẹ̀rín ń gbé ẹ̀rín ní ìyàwó, ijó ń bá ijó ṣiré, oúnjẹ ń pádè oúnjẹ, ènìyàn àti ẹbọra ń fi ọwọ́ kọ́ ara wọn lọ́rùn, òkìkí gba inú Igbó Olódùmarè kankan.
N ko ni i le so gbogbo nnkan ti oju mi ri ki o too di pe mo de ibib ti mo ti ko sina si inu Igbo Olodumare nigba ti mo ko kuro ni ilu mi. Eyini ni ibib ti Oba Igbo Olodumare wa ti mo fi iyawo mi si  nigba ti mo mura ati lo se ode ti o fi di pe mo ba ara mi ti mo le tente lori igi fun igba pipe. Bi mo ba ni ki n tun maa so ohun ti oju mi ri nigba ti mo n pada bo yii eyini yoo gba iwe miiran gidigbi. Sugbon ohun ti mo le so ni pe osu kefa ti mo ti ri iwe ore mi yii gba, iwe Baba-onirungbon-yeuke, ni mo too de ibib ti Oba Igbo Olodumare fi se ibugbe. Ogunlogo ilu keekeekee ni a kan loju ona, anfaani ti mo si ri ninu ilu won-onni po gidigidi. Mo ni owo kun owo mo si  ni opolopo oogun to bee ti mo nilati wa alaaaru ki won ba mi maa gbe eru mi ni. Sugbon ni ikehin saa mo de ibi ti Oba Igbo Olodumare wa. Bee ni lojo ti Oba Igbo Olodumare ati emi fi oju ri ara wa, ayo pade ayo, erin n gbe erin ni iyawo, ijo n ba ijo sire, ounje n pade ounje, eniyan ati ebora n fi owo ko ara won lorun, okiki gba inu Igbo Olodumare kankan.